Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1427

9. évfolyam BEVEZETÉS Az évfolyam testnevelés tananyaga egyrészt az általános iskolában tanultak elmélyítéséről, a technikai szint csiszolásáról szól, valamint új részként megjelenik az izomerő terhelése – erő és állóképesség jelleggel – különféle sporteszközök igénybevételével a gerincoszlop és a törzsizomzat fejlettségének függvényében. Elindul egy olyan jellegű képzés is, melynek során a tanulók olyan képességek birtokába kerülnek, amelyek segítségével képesek lesznek saját maguk és/vagy társaik, baráti közösségeik részére sportprogramot szervezni, illetve az élettani és saját állapotuk ismeretében edzésterveket készíteni. Egyre nagyobb hangsúly kerül az önállóan tervezett, szervezett és lebonyolított sportolás feltételeinek megteremtésére.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes